text: 69-årig stadig ikke fundet 
  14 november 2014 kl. 16.36
  Ved mørkets frembrud fortsatte de sidste hundepatruljer eftersøgningen af den 69-årig mand, der er bortgået i nedtrykt sindsstemning i Bramming. Eftersøgningen fortsætter lørdag.
  
  -Vi håber at kunne få en helikopter i luften, og der mangler et stykke å at blive eftersøgt, fortæller vagtchefen hos Syd- og Sønderjyllands Politi til TV SYD.
  Hundepatruljer og hjemmeværnsfolk har hele dagen eftersøgt nærområdet. Kældre, udhuse, drivhuse og flere skovområdet er gennemsøgt.
  - Vi har fået enkelte henvendelser, om at den 69-årig er set i bl.a. Bramming. Men han er ikke fundet endnu. Og det er det vigtigste: At han bliver fundet, så han kan få noget hjælp, siger politikommissær Asger Jørgensen til TV SYD.
  Politikommissæren om dagens eftersøgninger. (Varighed: 1:00)
  